OpenLLM-France/wikimedia huggingface dataset:
# Le Lion (2020ko filma)

Le Lion 2020ko Ludovic Colbeau-Justin frantziar zinema zuzendarien film komikoa da.

## Sinopsia

Oharra: Atal honek istorio osoa edo amaiera argitzen du.
Ospitale psikiatriko batean lan egiten du Romain sendagileak, bertan dago ospitaleratuta Léo. Espioi bat dela dio, baina inork ez dio sinesten. Harik eta Romainek bere neska lagunaren desagerpena argitu beharko duen arte...

## Aktoreak

* Dany Boon: Léo Milan «le Lion»
* Philippe Katerine: Romain Martin
* Anne Serra: Louise
* Samuel Jouy: Swanney
* Sophie Verbeeck: Aki
* Carole Brana: Anna
* Worria Diabira
* Christian Diaz: jendarmea
* Benoît Pétré: ileapaintzailea
* Stana Roumillac: FLIC
* Olivier Sa: Simon

## Erreferentziak

* ↑ «Le lion» Berria 2020-02-01 CC BY-SA 4.0 lizentziapean.

## Kanpo estekak

* Datuak: Q75165504
# Le Lit de la Vierge

Le Lit de la Vierge 1970eko Philippe Garrel frantziar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Ama Birjinak Jesus heldu bat erditu du, hasiera-hasieratik Lurrean gogoz kontra dagoena eta bere kexei jaramon egin diezaien bere Aitari deiadar egiten diona.

## Aktoreak

* Zouzou : Ama Birjina / Maria Madalena
* Valérie Lagrange : Ama Birjina / Maria Madalena
* Pierre Clémenti : Jesus
* Tina Aumont : presoa
* Jaime Semprun : presoa
* Jean-Pierre Kalfon : zaldikoa
* Philippe Garrel
* Margaret Clémenti : torturatua
* Nicole Laguigné
* Babette Lamy
* Didier Léon
* Pierre-Richard Bré

## Erreferentziak

* ↑ www.sansebastianfestival.com

## Kanpo estekak

* Datuak: Q2385823
# Alexandre von Fürstenberg

Alexandre von Fürstenberg printzea (Alexandre Egon Prinz zu Fürstenberg jaioa, 1970eko urtarrilaren 25a) Diane von Fürstenberg eta Egon von Fürstenberg printzea moda diseinatzaileen semea da.

## Bizitza goiztiarra eta hezkuntza

Diane von Fürstenberg (Halfin jaioa) eta Egon von Fürstenberg diseinatzaileen semea da. Bere ama Belgikako familia judu batekoa da, jatorriz gaur egun Moldavia eta Grezia direnekoa; eta bere aita erdi alemana eta erdi italiarra da, Fürstenberg etxeko Tassilo printzearen semea eta bere lehen emazte italiarra, Clara Agnelli, Gianni Agnelli FIATeko buruaren ahizpa nagusia. Gurasoak 1972an dibortziatu ziren.
Printzea eta bere arreba Tatiana von Fürstenberg New Yorken hazi ziren. Alexandrek Brown Unibertsitatean ikasi zuen eta 1993an lizentziatu zen Artetan.

## Lana

Alexandre von Fürstenberg-ek 1993an hasi zuen bere ibilbidea Allen and Company enpresako Risk Arbitrage Desk merkatari gisa. Gaur egun, Ranger Global Advisors, LLC enpresako Inbertsioen Zuzendaria da, sortutako familiako enpresa bat, baloratutako negozioetan inbertitzea helburu duena. Aurretik, Arrow Capital Management, LLC kudeatzen zuen.
Fürstenbergek bere amaren, Diane von Fürstenbergen, markan ere lan egiten du.

## Bizitza pertsonala

Nerabea zenean Hotel Carlyle hotelean bizi zen, Robert Warren Miller enpresariaren eta bere familiaren azpian bi solairu; han ezagutu zuen bere alaba gazteena, Alexandra, bera baino hiru urte gazteagoa zena. 1995eko urriaren 28an ezkondu ziren New Yorkeko San Inazio Loiolakoaren elizan egindako ekitaldi katolikoan. Bi seme-alaba izan zituzten, Talita Natasha printzesa (1999ko maiatzaren 7a) eta Tassilo Egon Maximilian printzea (2001eko abuztuaren 26a). 2002an, banandu eta hurrengo urtean dibortziatu ziren. Ondoren, Ali Kay diseinatzailearekin konpromisoa hartu zuela iragarri zuen, bere hirugarren semea, Leon printzea, 2012ko uztailean, eta bere laugarren semea, Vito printzea 2020ko ekainean erditu zuenarekin.

## Alexandre von Fürstenbergeren zuhaitz genealogikoaren laburpena

Zuhaitz genealogikoa :
Tassilo Fürstenberg
Egon von Fürstenberg
Clara Agnelli
Talita von Fürstenberg
Alexandre von Fürstenberg
Leon Halfin
Tassillo Egon Maximilian Prinz zu Fürstenberg
Diane von Fürstenberg
Liliane Nahmias :

## Kanpo estekak

* Datuak: Q4720526
# Alexandre de Serpa Pinto

Alexandre Alberto da Rocha de Serpa Pinto (Tendais, Cinfaes, 1846ko apirilaren 20a - Lisboa, 1900eko abenduaren 28a) portugaldar esploratzailea izan zen . Madagaskarren ibili ondoren (1868), Kongo eta Zambezi ibaien arteko lurraldea esploratu zuen, eta bi ibaien adarrak ere aztertu zituen (1877). Kalahariko basamortua igaro zuen, eta Pretoria eta Durbaneraino heldu zen. 1889an, Mozambikeko gobernari izendatu zuten, eta Angola anexionatu nahi izan zuen. Alabaina, Ingalaterra aurka jarri zitzaion, eta Zambezi ibairaino atzeratu behar izan zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q921705
* Multimedia: Alexandre de Serpa Pinto / Q921705
# Alexandria (Kentucky)

Alexandria Kentuckyko hiri bat da. Campbell konderrian kokatua dago. 2010ean 8.477 biztanle zituen, 17,93 kilometro koadrotan banatuta.

## Ikus, gainera

* Campbell konderria

## Kanpo estekak

* Datuak: Q994809
* Multimedia: Alexandria, Kentucky / Q994809
# Alexandria (Hego Dakota)

Alexandria Ameriketako Estatu Batuetako hiri bat da. Hanson konderrian dago, Hego Dakota estatuan. 649 biztanle ditu, 1,6149 kilometro koadroko azaleran banatuta.

## Ikus, gainera

* Hanson konderria

## Kanpo estekak

* Datuak: Q2414602
* Multimedia: Alexandria, South Dakota / Q2414602
# Alexandria (Indiana)

Alexandria Indianako hiri bat da. Madison konderrian kokatua dago. 2010ean 5.145 biztanle zituen, 6,80 kilometro koadrotan banatuta.

## Ikus, gainera

* Madison konderria

## Kanpo estekak

* Datuak: Q521651
* Multimedia: Alexandria, Indiana / Q521651
# Alexandria (Louisiana)

Alexandria Louisianaeko hiri bat da. Rapides parrokian kokatua dago. 2010ean 47.723 biztanle zituen, 73,58 kilometro koadrotan banatuta.

## Ikus, gainera

* Rapides parrokia

## Kanpo estekak

* Datuak: Q985351
* Multimedia: Alexandria, Louisiana / Q985351
# Alexandria (Mendebaldeko Dunbartonshire)

Alexandria, Eskoziako gaeleraz: Alexandria eta eskozieraz: The Vale, Eskoziako udalerri bat da, Mendebaldeko Dunbartonshire konderrian.

## Kanpo estekak

* Datuak: Q1240659
* Multimedia: Alexandria, West Dunbartonshire / Q1240659
# Alexandria (Alabama)

Alexandria Ameriketako Estatu Batuetako erroldak esleitutako leku bat da. Calhoun konderrian dago, Alabama estatuan. 4.032 biztanle ditu, 28,868073 kilometro koadroko azaleran banatuta.

## Ikus, gainera

* Calhoun konderria

## Kanpo estekak

* Datuak: Q994509
# Kosinu hiperboliko

Trigonometrian, $x$ zenbaki errealaren kosinu hiperbolikoa (ikurra: $cosh$ edo $ch$) funtzio hiperbolikoa da, formula hau duena:
    $\cosh x={\frac {e^{x}+e^{-x}}{2}}$
non $e^{x}$ funtzio esponentziala den.

## Kanpo estekak

* Datuak: Q1253682
# Kosko-ziza bizkarroi

Kosko-ziza bizkarroia (Volvariella surrecta) Pluteaceae familiako onddo espezie bat da. Ez du sukalderako balio.

## Deskribapena

Kapela: 2 eta 5 cm bitarteko diametrokoa, zurixka, okre kolorerako joerarekin; hasieran, arrautza zuri-grisaxka itxuran, gero, bolbatik kanpo dagoenean, hemisferikoa, eta azkenean ganbila. Azal lehorra du, azkenik haritsu-zetaduna.
Orriak: Meheak, estu, zabalak eta libreak; hasieran zuri-haragi kolorekoak, gero arrosak.
Orri libreak: Oinera hurbiltzen diren orriak, baina ukitzen ez diotenak.
Hanka: 2 eta 4 cm bitarteko garaierakoa eta 0,4 eta 0,7 cm bitarteko lodierakoa, zuria, kotoi itxurakoa, bolba zabal eta zuriarekin. Ez du eraztunik.
Haragia: Zurixka, mehea, hauskorra, usain eta zapore nabarmenik gabea.
Etimologia: Volvariella terminoa, Volvaria generoaren txikigarria da. Oinean bolba duelako. Surrecta epitetoa latinetik dator, markatu, altxa, sortu, erne, esan nahi duen "s urrecta" hitzetik. Segur aski, onddoaren parasito izaera nabarmendu nahian.

## Jangarritasuna

Sukaldaritzako baliorik gabea.

### Nahasketa arriskua

Bere ezaugarriengatik ezin da nahastu, beste onddo baten parasitoa den Volvariella bakarra baita.

## Sasoia eta lekua

Urriaren amaieratik abendura, Lepista nebularis parasitatzen. Nahiko urria. Lepista nebularis perretxikoaren kapela, honen mizelioak inbaditu ondoren, izugarri deformatzen da, nahaspila mamitsu bat geratzeraino, ez da ustelkorra, eta hemen sortzen dira Volvariella bat edo gehiago.

### Banaketa eremua

Asia, Ipar Amerika, Ipar Afrika, Europa, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 294 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 37 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Palazon Lozano Fernando. (2006). Setas para todos. Jose Luis Añanos Echo Editorial Pirineo, 370 or. ISBN 84-87997-86-4..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 198 or. ISBN 84-282-0865-4..

## Kanpo estekak

* Datuak: Q4016370
* Multimedia: Volvariella surrecta / Q4016370
# Kosiv raiona

Kosiv raiona (ukraineraz: Ко́сівський район) Ivano-Frankivskeko oblastan dagoen raion bat da, Ukrainako mendebaldean. Hiriburua Kosiv da. 2021eko estimazioaren arabera, 84.437 biztanle zituen, 903 kilometro koadroko azaleran. 5 homradatan banatuta dago.

## Lurralde aldaketak

2020an raion gehienen tamaina aldatu bazen ere, Kosiv raiona egonkor mantendu zen.

## Erreferentziak

* ↑ (Ukraineraz) «Про утворення та ліквідацію районів» www.golos.com.ua (Noiz kontsultatua: 2022-02-24).
* ↑ (Ukraineraz) України, Міністерство розвитку громад та територій. (2020-07-17). «Нові райони: карти + склад» Мінрегіон (Noiz kontsultatua: 2022-02-24).

## Kanpo estekak

* Datuak: Q937388
* Multimedia: Kosiv Raion / Q937388
# Koska irratia

Koska Irratia Algortan sortutako irrati askea da.

## Ikus, gainera

* Euskarazko irrati kateak

## Kanpo estekak

Koska Irratiaren webgunea
* Datuak: Q12261626
# Las Cabras

Las Cabras Txileko erdialdeko komuna eta hiri bat da. O'Higgins eskualdeko Cachapoal probintzian kokatuta dago. 2002ko erroldan, 20.242 biztanle zituen.

## Kanpo estekak

* (Gaztelaniaz) Las Cabraseko udalaren webgunea.
* Datuak: Q14480
* Multimedia: Las Cabras / Q14480
# Las Chinas ibaia

Las Chinas ibaia Magallanes y la Antártica Chilena eskualdeko Andeetako mendikatean jaiotzen den ur-ibilgua da. Hegoalderantz doa, eta Toro aintziraren ekialderantz isurtzen da, Torres del Paine parke nazionalean.

## Ibilbidea

Ibaia mugakide diren mendietan jaiotzen da, Las Chinaseko mendatearren oinean, eta bere ibilbidean Baguales, Zamora, Vizcachas eta Don Guillermo ibaiek egiten dute ur-ekarpena, azken biak Argentinan jaiotzen dira, eta horrek nazioarteko izaera ematen dio ibaiari.$^{:597}$

## Erreferentziak

* ↑ Niemeyer F.,

## Kanpo estekak

* Datuak: Q23649815
* Multimedia: De Las Chinas River / Q23649815
# Las Casas del Conde

Las Casas del Conde Salamancako udalerria da, Sierra de Francia eskualdean dagoena.
2009ko urtarrilaren 1eko erroldaren arabera 67 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q1640703
* Multimedia: Las Casas del Conde / Q1640703
# Las Cañas aintzira

Las Cañas edo Salobre urtegia Nafarroako garrantzi handiko hezegunea da.
Las Cañasko urmaela Nafarroako Viana herrian dago ia Errioxako mugan. 101 hektarea ditu.

## Deskribapena

Aintzira honek jatorri endorreikoa zuen hasiera batean, hau da, bere urak bertan gelditzen ziren inora hustu gabe. Gizakiaren esku hartzea, ordea, urtegi antolamendu eman dio: dike baten eraikierarekin drainatze sistema bat sortuz eta, modu horretaz, uraren maila kontrolatuz. Urmaela ez da oso handia, 100 hektarea baino zerbait gehixeago du, baina hegaztientzat garrantzi estrategikoa du Mendebaldeko Pirinioak mendizerraren migrazio sarreran baitago. Sakonera aldetik hiruzpalau metrokoa izan daiteke toki askotan. Dena dela, ur kantitatea oso aldakorra da urtean zehar. Ubide artifizial bati esker ura urtegiari Kantabria mendilerroatik ailegatzen zaio. Urtegitik oso gertu El Bordon izeneko hegazti-behatokia dago. Baita ere inguruan baseliza bat topatuko dugu, Las Cuevas, Done Jakue bidean bertan kokatuta.

## Historia

XVI.mendean putzu baten berri dago, El Salobreko putzua alegia. Mende horretan urtegi bat eraiki zen; horrela dago jasota 1562ko dokumentu batean. 1888an urtegia handitu egin zen eta 1944an, ondoan, besta bat eraiki zen.

## Babespena

* 1987an: Nafarroako Gobernuak Natura Erreserba izendatu zuen.
* 1990an: Hegaztientzako Babes Bereziko Eremua.
* 1996an: Ramsar hitzarmeneko barruan izendatua izan zen.
* Natura 2000 sarean dago.

## Botanika

Botanika aldetik hiru motatako begetazioa aurkituko ditugu:
* Milazka begetazioa, urtegiaren ertzetan.
* Lezkadiak uraren ertzetan.
* Las Cañas inguruko erreketan, Longar eta Perizuelas, Mediterraneo erribera basoak.

## Zoologia
### Hegaztiak

* Txori zezen arrunt
* Arrano arrantzalea
* Amiamoko beltza
* Hegazti lamikolak
* Hegazti larolimikolak

## Arazoak

* Gizakiaren presentzia hurbila: Logroño hiria oso hurbil dago eta baita ere Arabako Oion herria. Urtegitik gertu urbanizazioak, lantegiak eta errepideak ikus daitezke.
* Uraren erabilera eta, ondorioz, horren eskasia.
* Isileko ehiza.
* Pestizidak.

## Bibliografia

* Fernando Pedro Perez: Las Cañas urtegia. Erreserba naturala. Bilbo: ADEVE, 2005, 138 or. http://www.euskomedia.org/PDFAnlt/adeve/51canas.pdf%5B%5D.

## Kanpo estekak

* Nafarroako Gobernuaren Informazioa.
* Datuak: Q12261961
# Las Chimeneas leizea

Las Chimeneas leizea, Puente Viesgo udalerrian dagoena, Kantabriako arte paleolitikoko leku garrantzitsuenetako bat da. 2008ko uztailetik UNESCOren Gizateriaren Ondarearen zerrendan dago, "Altamirako leizea eta Espainia iparraldeko paleolitoko labar-artea" izeneko multzoan.
Paseko haranaren erdian dago, Hornos de la Peña haitzulotik gertu eta Castillo mendian, La Pasiega, Las Monedas eta El Castillo haitzuloak hartzen dituen mendi berean. Castillo mendiko haitzuloek multzo harrigarri oso bat osatzen dute, bai Harri Aroko kultura materialaren ikuspegitik, bai labar-artearen ikuspuntutik.
Berez, barrunbe bat da, tximinia karstikoen bidez komunikatutako bi solairu dituena. Tximinia horiek dira, hain zuzen ere, kobazuloari izena ematen diotenak, izan ere, Chimenea euskaraz tximinia da. Interes arkeologikoa beheko solairuan dago, haitzuloaren goialdea labirinto antzu bat besterik ez baita.
1953an, Las Monedas aurkitu zuen Kantabriako Aldundiko kaminero-talde berak Las Chimeneas ere topatu zuen, eta, hiru urte geroago, Joaquín González Echegaray kantabriar arkeologoak ikerketa bat argitaratu zuen. Bertan, silex-arrastoak, historiaurreko ehorzketak eta kobazuloan grabatutako hainbat lan aipatu zituen.
Multzo osoa, Leroi-Gourhanen III. estiloaren barnean egongo litzateke, hau da, Solutre aldikoa. Karbono-14an egindako datazioek, ordea, aztarnak Madeleine aldikoak direla adierazi zuten.

## Erreferentziak

* ↑ Lamalfa, Carlos; Peñil, Javier. (1991). Cuevas de España. León: Editorial Everest ISBN 84-241-4688-3..
* ↑ (Gaztelaniaz) UNESCO. Cueva de Altamira y arte rupestre paleolítico del norte de España. .

## Kanpo estekak

* Datuak: Q3813716
* Multimedia: Cueva de Las Chimeneas / Q3813716
# Las Caldas bainuetxea

Las Caldas bainuetxea Oviedoko Priorio parrokiako Las Caldas (asturieraz: Les Caldes) auzoan kokatzen den bainuetxe bat da, Oviedo (asturieraz: Uviéu) erdigunetik 9 kilometrora.

## Historia

1772 urtean abiatu zen bainuetxearen proiektua bertako erromatarren aurreko garaitik ezagunak ziren ur termalak profitatuz. 1776an bukatu eta XIX. mendean izan zuen bere goraldia. XX. mendean zehar gainbehera jasan zuen eta azkenean udan bakarrik zabaltzen zituen bere ateak. 2004 urtean bere ateak itxi eta proiektu berriztatzaile bati ekin zitzaion. 2007an bainuetxe berri bat zabaldu zen, eraikin zaharrak berrituz eta berriak eraikiz. Bost izarretako hotela, spa zentro bat eta jatetxea biltzen ditu.

## Ur termalak

40 gradu inguruko tenperaturaz ateratzen diren urak dira. Bikarbonato kalziko, magnesio eta sufrea biltzen dute.

## Kanpo estekak

* Datuak: Q8240845
# Las Campanas behatokia

Las Campanas behatokia (LCO), Washingtongo Carnegie Institutionek erabiltzen duen behatoki astronomiko bat da. Andeetan kokatua dago, Txileko Atakamako III. Eskualdean, La Sillako behatokitik 27 kilometro iparraldera (hau Coquimboko IV. Eskualdean dagoelarik), eta, behatokitik urbilen dagoen hiria, Txileko Vallenar da.

## Teleskopioak

* Magallanes teleskopioak: 6,5 metroko teleskopio bikiak, Walter Baade (2000ko irailak 15) eta Landon Clay (2002ko irailak 7) deituak.
* Irénée du Pont teleskopioa (1977), 2,5 metrokoa
* Henrietta Swope teleskopioa (1971) metro 1ekoa

## Kanpo estekak

* Datuak: Q1068067
* Multimedia: Las Campanas Observatory / Q1068067
# Las Casillas (Laredo)

Las Casillas (Laredo), Espainiako Kantabria autonomia erkidegoko Laredo udalerrian dagoen herri bat da. 2008ko erroldaren arabera 146 biztanle zituen.
# An Ard

An Ard, Eskoziako baserriz osatutako etxalde bat da, Highland eskualdeko Ross eta Cromarty barrutian.

## Kanpo estekak

* Datuak: Q2107315
# An Caiseal

An Caiseal (ingelesez Cashel) Irlandako udalerri bat da, Mayo konderrian dagoena. Gaeltacht eremuan dago, irlandera hiztunen eremuan.

## Kanpo estekak

* Datuak: Q1047371
# An Changrim

An Changrim, koreeraz 안 창림, (Kioto (Japonia), 1994ko martxoaren 2a) Japonian sortutako judo borrokalari hegokorearra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), brontzezko domina lortu zuen (Tsend-Ochiryn Tsogtbaatar mongoliarrarekin partekaturik) ≤73 kg-ko gizonezkoen kategorian, Shohei Ono japoniarrarekin (urrezkoa) eta Lasha Shavdatuashvili georgiarrarekin (zilarrezkoa) galduz.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | ≤73 kg, gizonezkoa |

## Erreferentziak

* ↑ «An Changrim» JudoInside.com-en 2021-11-03an begiratua (Ingelesez)
* ↑ «An Changrim» olympedia.org 2021-11-03an begiratua(Ingelesez)
* ↑ «An Changrim» Olympics.com 2021-11-03an begiratua (Gaztelaniaz)
* ↑ "Judoa, ≤73 kg, emaitzak 2020" olympedia.org (Ingelesez)
* Datuak: Q18383078
* Multimedia: An Chang-rim / Q18383078
# An Ascaill

An Ascaill (ingelesez Askill) Irlandako herri txiki bat da, Mayo konderrian eta Achill uhartean dagoena. Gaeltacht eremuan dago, irlandera hiztunen eremuan.
Dún Ibhir eta Bun an Churraigh udalerrien artean dago.

## Kanpo estekak

* Datuak: Q3778640
# An Cailín Ciúin

An Cailín Ciúin (irlandesez, Neska isila; nazioarteko banaketa askotan ingelesez agertu dena; The Quiet Girl) Irlandako gaelikoz mintzatutako 2022ko filma da, eta hizkuntza honetan egindako film batek Oscar nominazioa lortu duen lehen aldia izan da 2023an, ingelesea ez besteko filmen kategorian. Melodrama sentikor bat da 1980ko hamarkadaren hasierako Irlandako Errepublikako nekazal eremu batean kokatua.
Colm Bairéad zuzendariak berak idatzi zuen gidoia, Claire Keegan idazlearen Foster (ingelesezko lana izatez, abegia euskarar itzulita) eleberri laburrean oinarritua. Carrie Crowley aktore gaztea da neska isil protagonista.

## Sinopsia

Oharra: Atal honek istorio osoa edo amaiera argitzen du.
Etxe disfuntzional batean haurdun dago ama: badituzte alabak lehendik, eta hauetariko bat ondo portatzekoa ez delakoan (aitaren arabera), senide batzuen etxean utziko dute zehaztu gabeko denbora baterako. Eibhlin eta Sean senar-emazteen etxaldera joango da Cait neskato isila beraz, eta isiltasunen azpian dauden sekretu eta maitasun-seinaleak deskubrituko ditu.

## Konexio filmikoak

Filmaren izenburuak, bereziki ingelesez (The Quiet Girl) erreferentzia zuzena egiten dio The Quiet Man (1952) John Ford, John Wayne eta Maureen O'Hararen film historikoari, ekoizpen estatubatuarra, baina Irlandan kokatua eta irlandarren memoria zinematografikoan oso inportantea dena. Baina film berriak hainbesteko kontrastea egiten du aurrekoarekin, non kritikarien iritziz, komikietako marrazketa batetik Irlandako benetako errealitate batera egiten den salto, beste aro bat da, eta beste unibertso bat ere bai.

## Erreferentziak

* ↑ (Ingelesez) Malhotra, Rahul. (2023-01-24). «‘The Quiet Girl’ Makes History as First Irish-Language Film Nominated for an Oscar» Collider (Noiz kontsultatua: 2023-02-06).
* ↑ Luistxo. «An Cailín Ciúin» AZpiTituluak.eus (Noiz kontsultatua: 2023-02-06).
* ↑ (Ingelesez) O'Doherty, Cahir. (2023). «Why I hope "The Quiet Girl" wins an Oscar» IrishCentral.com (Noiz kontsultatua: 2023-02-06).
* ↑ (Ingelesez) O'Doherty, Cahir. (2022). «The Quiet Girl is a stone-cold masterpiece» IrishCentral.com (Noiz kontsultatua: 2023-02-06).

## Kanpo estekak

* Informazioa IMDb wegunean.
* Datuak: Q110161848
# An Ba-ul

An Ba-ul (Hangul: 안바울; RR: Baul An; MR: An Ba-ul; Seul, 1994ko martxoaren 25a) hegokorear judo borrokalari bat da.
Udako Olinpiar Jokoetan parte hartu zuen 2016. eta 2024. urteen artean, eta hiru domina lortu zituen: zilarrezkoa Rio de Janeiron, 2016an, eta brontzezko bana Tokion, 2020an, eta Parisen, 2024an. Asiako Jokoetan bi domina lortu zituen, 2018. eta 2022. urteetan.
Munduko Judo Txapelketan hiru domina irabazi zituen 2015-2022 urteen artean, eta Asiako Judo Txapelketan hiru domina 2015-2021 urteen artean.

## Nazioarteko palmaresa

Olinpiar Jokoak :
| Urtea | Lekua | Domina | Kategoria |
| 2016 | Rio de Janeiro | 02 ! | –66 kg |
| 2020 | Tokio | 03 ! | –66 kg |
| 2024 | Paris | 03 ! | Talde mistoa |
| Munduko Txapelketa ||||
| Urtea | Lekua | Domina | Kategoria |
| 2015 | Astana | 01 ! | –66 kg |
| 2018 | Baku | 03 ! | –66 kg |
| 2022 | Taxkent | 03 ! | –66 kg |
| Asiako Jokoak ||||
| Urtea | Lekua | Domina | Kategoria |
| 2018 | Jakarta | 01 ! | –66 kg |
| 2022 | Hangzhou | 03 ! | –66 kg |
| Asiako Txapelketa ||||
| Urtea | Lekua | Domina | Kategoria |
| 2015 | Kuwait | 02 ! | –66 kg |
| 2017 | Hong Kong | 01 ! | –66 kg |
| 2021 | Biskek | 02 ! | –66 kg |

## Erreferentziak

* ↑ (Ingelesez) «An Ba-Ul» Olympedia (web.archive.org) 2024-04-29 (Noiz kontsultatua: 2024-08-09).
* ↑ (Frantsesez) «An Ba-ul» Jeux Olympiques Paris 2024.
* 1 2 (Ingelesez) «Baul An Judoka» JudoInside (web.archive.org) 2024-05-21 (Noiz kontsultatua: 2024-08-09).

## Ikus, gainera

* Judoa 2024ko Udako Olinpiar Jokoetan

## Kanpo estekak

* (Ingelesez) An Ba-ul International Judo Federation
* Datuak: Q20871414
* Multimedia: An Baul / Q20871414
# An Awful Moment

An Awful Moment filma David Wark Griffith zinemagilearen lana da, 1908. urtekoa.

## Pertsonaiak

* George Gebhardt
* Marion Leonard
* Harry Solter
* Florence Lawrence
* Gladys Egan
* Linda Arvidson

## Erreferentziak

* ↑ An Awful Moment
* ↑ Mary Ellen Iatropoulos. Joss Whedon and Race: Critical Essays

## Kanpo estekak

* imdb.com
* Datuak: Q2844877
# An Bun Beag

An Bun Beag (ingelesez Bunbeg) Irlandako Donegalgo konderrian dagoen kostaldeko herri eta portu bat da. Berez, Gaoth Dobhair udalerriaren barnean dagoen herri bat da. Doirí Beaga herria eta Gaoth Dobhair udalerriaren artean kokatua dago.
2006ko erroldaren arabera 1.359 biztanle zituen. Gaeltacht eremuan dago, hots, irlandera hiztunen eremuan.

## Iruditegia

* An Bun Beag udalerriaren ikuspegia.
* Portua.
* Kostaldea.
* Portua.

## Kanpo estekak

* Datuak: Q2563229
* Multimedia: Bunbeg / Q2563229